b'\n_START_ARTICLE_\nLaima Ivanovien\xc4\x97\n_START_SECTION_\nBiografija\n_START_PARAGRAPH_\n1975 m. baig\xc4\x97 Kauno medicinos institut\xc4\x85, 1981 m. biologijos moksl\xc5\xb3 kandidat\xc4\x97._NEWLINE_Nuo 1975 m. Kauno medicinos instituto (nuo 1989 m. Kauno medicinos akademija, nuo 1998 m. Kauno medicinos universitetas) mokslo darbuotoja, nuo 1987 m. d\xc4\x97stytoja, nuo 2004 m. Biochemijos katedros ved\xc4\x97ja; nuo 2003 m. profesor\xc4\x97. Sta\xc5\xbeavo 1996 m. Lidso ir 2003 m. Kembrid\xc5\xbeo universitete. LSMU Medicinos akademijos Medicinos fakulteto Kardiologijos instituto tarybos nar\xc4\x97.\n_START_SECTION_\nMokslin\xc4\x97 veikla\n_START_PARAGRAPH_\nMokslinio darbo svarbiausia sritis \xe2\x80\x93 audini\xc5\xb3 ir l\xc4\x85steli\xc5\xb3 energijos apykaitos valdymas, l\xc4\x85steli\xc5\xb3 \xc5\xbe\xc5\xabties molekuliniai mechanizmai. Paskelb\xc4\x97 43 mokslinius straipsnius. Para\xc5\xa1\xc4\x97, su kitais, mokom\xc5\xb3j\xc5\xb3 knyg\xc5\xb3.'